PRITARTA

Kazlų Rūdos sav. Bagotosios pagrindinės mokyklos

tarybos 2017 m. balandžio 26 d.

nutarimu (prot. Nr. 2)

PRITARTA

Kazlų Rūdos savivaldybės administracijos direktoriaus

2017 m. gegužės 17 d.

įsakymu Nr. AT-334

 PATVIRTINTA

 Kazlų Rūdos sav. Bagotosios pagrindinės mokyklos

 direktoriaus 2017- 05-18

 įsakymu Nr. 1.3-29VK

**KAZLŲ RŪDOS SAV. BAGOTOSIOS PAGRINDINĖS MOKYKLOS**

**2017–2021 METŲ STRATEGINIS PLANAS**

**I SKYRIUS**

**BENDROJI DALIS**

Kazlų Rūdos sav. Bagotosios pagrindinės mokyklos (toliau – Mokyklos) 2017–2021 metų strateginio plano tikslas – užtikrinti efektyvų mokyklos darbą gerinant ugdymo(si) ir mokymo(si) kokybę, telkti mokyklos bendruomenę sprendžiant aktualiausias ugdymo(si) problemas, numatyti mokyklos veiklos prioritetus ir pokyčius.

Mokyklos 2017–2021 metų strateginis planas parengtas vadovaujantis Lietuvos Respublikos švietimo įstatymu, Valstybinės švietimo strategijos 2013–2022 nuostatomis, Lietuvos pažangos strategija „Lietuva 2030“, „Geros mokyklos koncepcija“, Neformaliojo vaikų švietimo koncepcija", Lietuvos Respublikos Vyriausybės programa, Kazlų Rūdos savivaldybės 2013–2020 metų plėtros strateginiu planu, Kazlų Rūdos sav. Bagotosios pagrindinės mokyklos nuostatais, Mokyklos veiklos įsivertinimo rezultatais, bendruomenės narių pasiūlymais ir rekomendacijomis.

1. **II SKYRIUS**

# MOKYKLOS PRISTATYMAS

Pirmoji mokykla buvo įsteigta 1904 metais ūkininko Steponaičio troboje. Mokykloje lietuvių kalbos pamokų buvo labai mažai, nes viskas dėstoma rusų kalba. 1924 metais pastatytas dviejų aukštų medinis pastatas. Mokyklos vedėju paskirtas Leonas Kreivėnas. Nuo 1904 m. iki 1945 metų buvo keturių, o vėliau 5 skyrių mokykla, kuri 1945–1961 m. m. tapo septynmete. 1961 metais rugsėjo 1 d. buvo įsteigta Bagotosios nepilna vidurinė mokykla, o 1962–1985 m. m. – aštuonmetė mokykla. Po 1986 metų gaisro švietimo įstaiga perkelta į buvusio darželio pastatą. 1986–1998 m. m. tapo devynmete mokykla.1999–2000 m. m. įsteigta dabartinė Bagotosios pagrindinė mokykla.

Pradinis ugdymas vykdomas atskirame pastate nuo 1980 metų. Tame pačiame pastate 2006 metais atidaryta priešmokyklinio ugdymo grupė, o nuo 2012 metų rugsėjo 1 d. pradėtas teikti ikimokyklinis ugdymas.

Mokykloje visa veikla grindžiama bendradarbiavimo, pagarbos ir tolerancijos principais. Mokytojai nuolat kelia savo profesinę kvalifikaciją ir įgytas žinias perteikia ugdytiniams.

Mokykloje 2017 m. sausio 1 d. mokėsi 89 mokiniai, dirbo 20 mokytojų ir 10 aplinkos darbuotojų. Mokiniai į mokyklą atvyksta iš aplinkinių kaimų. Baigę Mokyklą, jie toliau sėkmingai mokosi Kazlų Rūdos Kazio Griniaus gimnazijoje, Kauno, Marijampolės profesinio rengimo centruose. Mokinių skaičius mokykloje mažėja.

Mokyklos bendruomenė yra visų Bagotosios kaime vykstančių kultūrinių renginių pagrindinė organizatorė ir dalyvė.

Mokyklos bendruomenės nariai glaudžiai bendradarbiauja su Bagotosios kaimo bendruomene, kultūros namų, bažnyčios, kaimo bibliotekos, Rasuolės Klusevičienės ambulatorijos darbuotojais. Puoselėjamos mokyklos tradicijos, ieškoma naujų bendradarbiavimo su mokyklos bendruomene ir kitomis švietimo įstaigomis formų.

Nuo 2003 metų mokykla bendradarbiauja su Lenkijos Respublikos Lwovek’o Emilijos Šaneckos vardo pradine mokykla: vykdomi mokytojų ir mokinių mainai, bendri projektai.

Mokiniai užima prizines vietas ir yra apdovanojami savivaldybės įstaigų organizuojamuose projektuose ir renginiuose. Ypač puikūs rezultatai pasiekiami neformaliojo vaikų švietimo srityje. Gerais rezultatais pasižymi šokėjai, dainininkai ir futbolo žaidėjai.

**III SKYRIUS**

**2011–2015 METŲ STRATEGINIO ŠVIETIMO PLANO ĮGYVENDINIMO ANALIZĖ**

**Misija.** Bagotosios pagrindinė mokyklos misija – ugdyti visapusiškai išsilavinusią asmenybę, gaunančią priešmokyklinį, pradinį ir pagrindinį išsilavinimą.

**Vizija.** Šiuolaikiška, saugi, patraukli mokytis, sava ir savita, kurianti besimokančią bendruomenę, puoselėjanti humanistines vertybes pagrindinė mokykla.

**Strateginiai prioritetai:**

 1. Mokymo(si) metodų efektyvinimas. Mokinių individualiųjų gebėjimų ugdymas, saviraiškos poreikių tenkinimas.

 2. Glaudus ryšys tarp mokinių – mokinių tėvų – mokyklos.

 3. Moderni mokymosi aplinka.

 4. Efektyvus vadovavimas mokyklos bendruomenės veiklai.

**I. PRIORITETAS** - Mokymo(si) metodų efektyvinimas. Mokinių individualiųjų gebėjimų ugdymas, saviraiškos poreikių tenkinimas.

1. Tikslas: Ugdymo kokybės tobulinimas.

Uždaviniai:

* 1. Kurti gabių mokinių ugdymo(si) sistemą.
	2. Sukurti specialiųjų poreikių, rizikos grupės ir socialiniai remtinų mokinių ugdymo(si) sistemą.
	3. Tobulinti vertinimo sistemą.
	4. Užtikrinti ugdymo turinio kaitą, atitinkančią šiuolaikinius ugdymo tikslus ir uždavinius.

Ugdymo kokybės gerinimas ir kvalifikacijos tobulinimo galimybės plėtotos, pasinaudojant bendradarbiavimo sutartimis, vykdant ugdymą netradicinėse aplinkose bei pritraukiant socialinius partnerius. Mokykla kasmet vykdė vaikų socializacijos, pilietiškumo, gamtosauginio ugdymo projektus, įsijungė į tarptautinius bei kitų mokyklų organizuojamus projektus. Kasmet mokiniai dalyvavo ,,Kengūros“, ,,Olimpio“, Sveikatos olimpiadose, tačiau nepakankamai aktyviai dalyvauta mokomųjų dalykų olimpiadose.

Mokytojai kasmet rengė diferencijuotas kalbų, tiksliųjų, gamtos bei socialinių mokslų programas, pritaikytas silpniau besimokantiems mokiniams. Bendradarbiaujant su Kazlų Rūdos pedagogine – psichologine tarnyba ir iš jos gavus rekomendacijas programoms ruošti, suteikta tinkama pagalba mokiniams. Mokytojai dalyvavo seminaruose, paskaitose, gilino žinias kaip dirbti su įvairių gebėjimų mokiniais, noriai konsultavo su ugdymo organizavimu ir tobulinimu susijusiais klausimais vienas kitą individualiai, tačiau nepageidavo vesti atviras pamokas didesnei mokytojų grupei.

Diferencijuojant užduotis siekta, kad kiekvienas mokinys patirtų sėkmę visose veiklose. Vertindami mokinių pasiekimus dalykų mokytojai naudojo Mokytojų tarybos posėdyje priimtą ir aprobuotą sistemą, kuri aiški mokiniams. Naudojant elektroninį dienyną pagreitėjo mokinių ir tėvų informavimas apie mokymosi rezultatus.

Pagal finansines galimybes atnaujinama vaizdinė - metodinė medžiaga kabinetuose. Daug mokymosi priemonių mokytojai sukurė patys, naudojo medžiagą, kuri patalpinta internete.

Sukurti ir įgyvendinti pradinio ugdymo moduliai silpniau besimokantiems ir gabesniesiems mokiniams. 5-10 klasių mokinių poreikių tenkinimui atitiko sveikos gyvensenos, etnologinio ugdymo, lietuvių kalbos, rusų kalbos, informacinių technologijų, matematikos moduliai. 2012 metais patvirtinta ikimokyklinio ugdymo programa „Žingsneliai“. Vykdytos programos „Zipio draugai“, „Antras žingsnis".

Neformaliojo švietimo programos atitinko įvairius mokinių gabumus ir poreikius. Mokykloje veikė muzikavimo ir dainavimo, sporto, dailės, keramikos, skautų būreliai.

**II. PRIORITETAS** - Glaudus ryšys tarp mokinių – mokinių tėvų – mokyklos.

2. Tikslas: Bendradarbiavimo su tėvais efektyvinimas.

Uždaviniai:

2.1. Tobulinti mokyklos bendruomenės narių informavimo sistemą.

2.2.Vykdyti kryptingą tėvų pedagoginį švietimą, skatinti bendradarbiavimą.

Mokykloje įdiegtas elektroninis dienynas pasitarnavo greitai informacijos sklaidai mokyklos bendruomenėje. Tėvams, pageidaujantiems mokytis dirbti kompiuteriu, buvo organizuoti IKT kursai, pagal poreikį suteikta pagalba bet kuriam mokyklos bendruomenės nariui.

Tėvų ir mokinių apklausos organizuotos IKT pagalba, naudojant IQES online Lietuva ir [www.apklausos.lt](http://www.apklausos.lt) sistemas. Apklausų metu buvo aiškinamasi (tiriama): santykiai, saugumas, jausena, tapatumas, pasitenkinimas, bendruomeniškumas, dalyvavimas, informavimas. Apibendrinti apklausų duomenys pateikti Mokytojų, Mokyklos tarybose, respondentams.

 Kasmet organizuota 2-3 visuotiniai tėvų susirinkimai, į kuriuos pakviesti specialistai vykdė tėvų švietimą aktualiomis temomis (prevencijos, vaikų teisių, medicinos, maitinimo klausimai). Tačiau pastebėta, kad susirinkimuose dalyvavo tie patys tėvai. Aktyvumas apie 30 procentų.

 2014 metais sudaryta sutartis su Lietuvos tėvų forumu. Saviugdos klubo organizavimu įgyvendintas projektas „Tėvų iniciatyvos ir pokyčiai mokykloje“, tačiau tėvų dalyvavimas tebuvo apie 30 procentų.

Kiekvienais metais Rugsėjo 1-ąją, Šeimos dieną ir Paskutinio skambučio šventę Mokykloje apsilankė apie 50 proc. mokinių tėvų.

**III. PRIORITETAS** – Moderni mokymosi aplinka.

3.Tikslas: Atnaujinti mokyklos patalpas ir modernizuoti ugdymo procesą.

Uždaviniai:

3.1. Kurti emociškai palankią aplinką mokytis.

3.2. Plėtoti technologijų naudojimą ugdymo procese.

Per 2011-2015 metus atlikti darbai: renovuotas mokyklos pastatas, pakeisti langai, įrengta nauja katilinė, pakeista mokyklos salės grindų danga. Trūkstant patalpų mokinių maitinimui sujungtos dvi patalpos ir įrengta valgyklos salė. Iš 2 proc. paramos lėšų nupirkti baldai ir įranga mitybos technologijų kabinetui. Mokykloje pritaikyta patalpa rūbinei, tačiau ji ne visai atitinka mokinių poreikius.

 Sutvarkyti želdiniai, pagaminti 2 suoleliai poilsiui. Šalia pradinių klasių pastato įrengta žaidimų aikštelė.

 2013 metais Mokykla gavo paramą pagal vietos plėtros strategijos „Sūduvos krašto kaimo gyventojų gyvenimo kokybės gerinimas“ projektą „Numas“. Projekto metu mokykla įsigijo kompiuterinę įrangą: 1 nešiojamąjį, 4 stacionarius kompiuterius, multimediją, ekraną, filmavimo kamerą, fotoaparatą. Vykdė plenerą, kurio metu išdrožta 2 skulptūros, 3 suoliukai. Projekto metu vyko kompiuterinio raštingumo mokymai, skirti mokyklos ir kaimo bendruomenėms. 2015–2016 m. m. įkurtos kompiuterizuotos darbo vietos visiems mokytojams, informacinių technologijų kabinete įdiegta virtualios darbo vietos su programine įranga „Debesų kompiuterija“. Kasmet mokytojai kėlė kvalifikaciją IKT srityje. 2014 m. įdiegtas elektroninis dienynas „Mano dienynas”. Liko neįrengtas mokykloje PIT, trūkstant patalpų biblioteka neatitinka šiuolaikinius reikalavimus.

**IV. PRIORITETAS -** Efektyvus vadovavimas mokyklos bendruomenės veiklai.

4.Tikslas: Gerinti vadovavimo teorinius pagrindus ir praktinius įgūdžius.

Uždaviniai:

4.1.Kelti vadovų vadybines kompetencijas.

4.2**.** Vykdyti mokyklos veiklos analizę.

Mokyklos vadovai kvalifikaciją kėlė seminaruose, domėjosi naujovėmis švietimo sistemoje, analizavo priimamus įstatymus. 2015 metais direktorius ir pavaduotojai ugdymui atestavosi ir įgijo III vadybinę kvalifikacinę kategoriją.

Kiekvieniems mokslo metams rengta mokyklos metinis veiklos, ugdymo planai, klasių vadovų, neformaliojo švietimo būrelių vadovų darbo planai, mokytojų teminiai planai, kuriais vadovaudamiesi klasių vadovai planavo savo veiklą. Į mokyklos veiklos planavimą įtraukti mokytojai, mokiniai bei jų tėvai (globėjai, rūpintojai).

2012 metais gauta parama iš Swedwood Kazlų Rūda UAB: ikimokyklinė- priešmokyklinė grupė aprūpinta baldais, kabinetai – spintomis, lentynomis. Salė – veidrodžiais. Vykdant bendradarbiavimą su Lenkijos Lwoweko pradine mokykla, rėmėjų pagalba svečių delegacijos buvo apgyvendintos, skirtos lėšos jų maitinimui, ekskursijoms. Mokyklos bendruomenės ir rėmėjų pagalba padaryta tvora aplink pradinių klasių pastatą.

Kasmet vykdytas mokyklos veiklos kokybės įsivertinimas "IQES online Lietuva” sistemoje. Atliktos veiklos analizė aptartos bei tolimesnė veikla planuota Mokytojų tarybos bei Mokyklos tarybos posėdžiuose, pristatyta visuotiniuose tėvų (globėjų, rūpintojų) susirinkimuose.

Plano įgyvendinimo stebėsena vykdyta du kartus per metus: pavasarį analizuojant ir tvirtinant praėjusių metų veiklos ataskaitą, rudenį svarstant strateginio plano pasiūlymus, papildymus, kuriuos teikė strateginio planavimo grupės ir mokyklos bendruomenės nariai. Plano įgyvendinimas derintas su Mokyklos taryba, priimti bendri nutarimai.

Išanalizavus Mokyklos 2011–2015 m. Strateginį švietimo planą teigiame, kad dalis numatytų priemonių, tikslų ir uždavinių yra dalinai neįgyvendinta ir nepasiekta. Nepasiektas aktyvesnis mokinių mokymasis, ne kiekvienas mokinys pamokoje patyrė mokymosi sėkmę. Nepakankamai išnaudotos galimybės vykdant tėvų (globėjų, rūpintojų) pedagoginį švietimą, skatinant bendradarbiavimą, sprendžiant

elgesio ir ugdymo(si) problemas. Kai kurios mokyklos patalpos neatitinka šiuolaikinių reikalavimų.

**Mokyklos veiklos SSGG analizė.**

|  |  |
| --- | --- |
| Stiprybės  | Silpnybės  |
| * Mokyklos vadovai ir mokytojai siekdami atnaujinti savo žinias nuolat kelia kvalifikaciją;
* mokykloje dirba tinkamą išsilavinimą turintys specialistai;
* geri neformaliojo vaikų švietimo pasiekimai;
* puoselėjamos mokyklos tradicijos;
* plečiamas bendradarbiavimas su partneriais;
* racionalus mokyklos išteklių naudojimas;
* mokyklos patalpose sėkmingai veikia kaimo vaikų dienos centras „Mūsų svajos“;
* IT kabinete įdiegtos virtualios darbo vietos su programine įranga „Debesų kompiuterija“.
 | * Bibliotekos patalpos neatitinka šiuolaikinius reikalavimus;
* didžioji dalis mokinių pasitenkina minimaliais pasiekimais;
* neišnaudotos mokyklos ir mokinių šeimų bendradarbiavimo galimybės nesukuria prielaidų tėvams( globėjams, rūpintojams) giliau suprasti vaikų amžiaus tarpsnių specifiką, efektyviau spęsti jų bendravimo, elgesio ir ugdymo(si) problemas;

 - mokymo(si) diferencijavimas ir individualizavimas skirtingų gebėjimų ir poreikių mokiniams. |
| Galimybės  | Grėsmės  |
| * Mokyklos gerosios patirties sklaida;
* projektinės veiklos plėtojimas įtraukiant bendruomenę;
* nuolatinis ugdymo sąlygų, aplinkos gerinimas;
* aktyviau bendradarbiauti su kitomis institucijomis vykdant švietimo kaitos projektus;
* vertinimo sistemos tobulinimas;
* stiprinti ugdymo turinio diferencijavimą ir individualizavimą;

- skleisti informaciją apie mokyklą ir gerąja darbo patirtimi dalintis bendraujant ir bendradarbiaujant;- įvairinti neformaliojo vaikų švietimo būrelių pasiūlą. | * mažėjant gimstamumui mokinių skaičius mažės ir atsiras jungtinės klasės, mokytojų darbo krūviai mažės;
* mokykla gali tapti progimnazija, nes baigę 8 klases didelė dalis mokinių išvyksta į gimnaziją, todėl žymus mokinių skaičiaus sumažėjimas mokykloje;
* blogėjant šalies ekonominei padėčiai ir mažėjant ugdymo įstaigų finansavimui, nėra sąlygų efektyviai išnaudoti ugdymo plano teikiamų galimybių;
* didėja socialiai problemiškų šeimų skaičius, bedarbystė, netinkamas vaikų tarpusavio elgesys, tėvų abejingumas savų vaikų poreikiams.
 |

**IV SKYRIUS**

**MOKYKLOS VEIKLOS STRATEGIJA**

**Filosofija ir vertybės**

„Mokomės ne mokyklai, o gyvenimui.“ (Seneka)

 - kvalifikuotas ir gebantis prisitaikyti besikeičiančioje visuomenėje mokytojas;

 **-** pagarba ir tolerancija šalia esančiam ir mus supančiai aplinkai;

 - meilė savo krašto papročiams ir tradicijoms.

**Vizija**

Bagotosios pagrindinė mokykla- nuolat besimokanti, patraukli institucija, ugdanti pilietišką, atsakingą, sąmoningą asmenybę, padedanti visiems mokiniams įgyti būtinas kompetencijas, reikalingas visaverčiam gyvenimui.

**Misija**

Mokykla, teikianti ikimokyklinį–priešmokyklinį, pradinį ir pagrindinį išsilavinimą, modernizuojanti ugdymo procesą, atsižvelgianti į ugdytinių individualius gebėjimus ir poreikius, užtikrinanti sveiką ir saugią ugdymo(si) aplinką.

**V SKYRIUS**

**PRIORITETŲ, TIKSLŲ IR UŽDAVINIŲ ĮGYVENDINIMAS**

**PRIORITETAI:**

 **1.Ugdymo(si) patrauklumo ir efektyvumo didinimas.**

**2. Mokyklos bendruomenės telkimas bendrai veiklai.**

**3. Mokytis skatinančios aplinkos kūrimas.**

**I. PRIORITETAS – Ugdymo(si) patrauklumo ir efektyvumo didinimas.**

**1.Tikslas. Tobulinti ugdymo(si) kokybę, kelti mokinių mokymosi motyvaciją, identifikuoti ir analizuoti kiekvieno mokinio mokymosi pažangą, siekti geresnių mokymosi pasiekimų.**

Uždaviniai: 1.1.Tobulinti mokymosi kokybę.

|  |  |  |  |  |  |
| --- | --- | --- | --- | --- | --- |
| **Eil.** **Nr.** | **Priemonės**  | **Laukiami rezultatai** | **Pasiekimo laikas** | **Lėšos** | **Atsakingi****asmenys** |
| 1.1.1. | Gebėjimo mokytis kompetencijos ugdymas. | 60 proc. mokinių nori mokytis – yra aktyvūs per pamokas, greitai įsitraukia į darbą pamokoje. Motyvai mokytis stiprinami dalyvaujant įvairiuose konkursuose. Dauguma mokinių jaučia atsakomybę už savo mokymąsi. Sukurtas gerai besimokančių mokinių klubas. | 2017–2021 m. m. |  |  |
| 1.1.2. | Pagalbos mokantis efektyvinimas. | Mokytojai per pamokas ir konsultacines valandas konsultuoja, teikia pagalbą ilgesnį laiką nelankiusiems mokyklos, specialiųjų ugdymosi poreikių turintiems mokiniams. Tėvai, mokytojai. ir klasių vadovai bendradarbiauja su Vaiko gerovės komisija.  | 2017–2021 m. m. | MK, rėmėjų lėšos | Mokyklos vadovai,dalykų mokytojai,Vaiko gerovės komisija |
| 1.1.3. | Dalyvavimas konkursuose, olimpiadose. | 30 proc. mokinių kasmet dalyvauja konkursuose, olimpiadose. Apie 15proc. tampa prizininkais. |  2017–2021 m. m. | MK, projektinės lėšos | Mokyklos vadovai,dalykų mokytojai |

1.2.Tobulinti ugdymo proceso organizavimą.

|  |  |  |  |  |  |
| --- | --- | --- | --- | --- | --- |
| **Eil.** **Nr.** | **Priemonės**  | **Laukiami rezultatai** | **Pasiekimo laikas** | **Lėšos** | **Atsakingi****asmenys** |
| 1.2.1. | Pamokų/užsiėmimų stebėjimas. | Per mokslo metus bus stebima 2-3 kiekvieno mokytojo pamokos, kurios aptariamos individualiai. Informacija bus aptariama posėdžiuose, pasitarimuose ir priimami sprendimai dėl pamokos kokybės gerinimo.  | 2017–2021 m. m. |  |  |
| 1.2.2. | Atvirų pamokų/užsiėmimų organizavimas, pasidalijimas patirtimi. | Per mokslo metus mokytojai metodininkai praves 3, vyresnieji mokytojai – 2, mokytojai – 1 atvirą pamoką, užsiėmimą. Mokytojai aktyviau dalinsis gerąją darbo patirtimi – posėdžiuose, pasitarimuose pranešimus skaitys 50% mokytojų. | 2017–2021 m. m. |  |  |
|  |  |  |  |  |  |
| 1.2.3. | Organizuoti ugdomąją veiklą kitose edukacinėse aplinkose. | Stiprins mokinių mokymosi motyvaciją ir skatins domėjimąsi mokomuoju dalyku. | 2017–2021m. m. | MK, projektinės lėšos | Mokyklos vadovai, dalykų mokytojai |
| 1.2.4. | Planuoti ir vesti integruotas pamokas. | Per mokslo metus organizuojama ne mažiau kaip 2 proc. integruotų pamokų. | 2017–2021m. m. | MK | Mokyklos vadovai, dalykų mokytojai |

1.3. Plėtoti pagalbą mokiniams.

|  |  |  |  |  |  |
| --- | --- | --- | --- | --- | --- |
| **Eil.** **Nr.** | **Priemonės**  | **Laukiami rezultatai** | **Pasiekimo laikas** | **Lėšos** | **Atsakingi****asmenys** |
| 1.3.1. | Diferencijuoti mokymosi veiklas pamokose pagal mokinių gebėjimus, mokymosi pasiekimus, vyraujantį mokymosi stilių. | Diferencijuojama ne mažiau 50 proc. ugdymo turinio, metodų, laiko, užduočių, namų darbų ir kt. visų dalykų pamokose įvairių gebėjimų mokiniams. | 2017–2021 m. m. | MK | Mokyklos vadovai, Vaiko gerovės komisija, dalykų mokytojai. |
| 1.3.2. | Kaupti užduočių banką įvairių gebėjimų mokiniams. | Parengiama užduotys temos apibendrinimui įvairių gebėjimų mokiniams, kuriomis naudojasi visų dalykų mokytojai. | 2017–2021 m. m. | MK | Mokyklos vadovai, Vaiko gerovės komisija, dalykų mokytojai |
| 1.3.3. | Pagalba planuojant tolimesnį mokymąsi, renkantis specialybę.  | Nuolat teikiama informacija apie tolimesnes mokymosi galimybes, profesinis informavimas integruotas į 9-10 klasių pamokas bei klasės vadovų ir projektines veiklas. Kasmet organizuojamos ekskursijos į profesinio rengimo centrus ir įvairias darbo vietas. | 2017–2021 m. m. | MK, projektinės veiklos, rėmėjų lėšos.  | Mokyklos vadovai, dalykų mokytojai, klasių vadovai. |

**II. PRIORITETAS**–**Mokyklos bendruomenės telkimas bendrai veiklai.**

**2. Tikslas: Bendradarbiavimo su tėvais efektyvinimas**.

Uždaviniai:

2.1. Didinti mokyklos patrauklumą.

|  |  |  |  |  |  |
| --- | --- | --- | --- | --- | --- |
| **Eil. Nr.** | **Priemonės**  | **Laukiami rezultatai** | **Pasiekimo laikas** | **Lėšos** | **Atsakingi****asmenys** |
| 2.1.1. | Sistemingas tėvų informavimas. | Kasmet organizuojama 2 bendri tėvų susirinkimai ir 2–3 klasės tėvų susirinkimai. | 2017–2021 m. m. |  | Mokyklos vadovai, klasių vadovai |
| 2.1.2. | Organizuoti grįžtamąjį ryšį iš mokyklos bendruomenės narių. | Vykdoma apklausos, gaunama informacija panaudojama Mokyklos metinėms veiklos programoms rengti. | 2017–2021 m. m. | MK | Mokyklos vadovai, dalykų mokytojai,klasių vadovai. |
| 2.1.3. | Organizuoti šeimoms kultūrines išvykas. | Organizuojama 1-2 išvykos per mokslo metus. Atsiras glaudesnis ryšys tarp mokyklos ir šeimų. | 2017–2021 m. m. |  |  |
| 2.1.4. | Tarpusavio bendravimas ir bendradarbiavimas su tėvais sprendžiant socializacijos problemas. | Rengiamos Atvirų durų savaitės bendruomenės nariams. Kasmet įgyvendinamos vaikų socializacijos programos. Sprendžiami užimtumo ir prasmingo laiko praleidimo klausimai. | 2017–2021 m. m. | MK, projektinės lėšos | Mokyklos vadovai, Vaiko gerovės komisija, dalykų mokytojai, Mokyklos bendruomenė |

2.2. Tėvų pedagoginis švietimas.

|  |  |  |  |  |  |
| --- | --- | --- | --- | --- | --- |
| **Eil.** **Nr.**  | **Priemonės**  | **Laukiami rezultatai** | **Pasiekimo laikas** | **Lėšos** | **Atsakingi****asmenys** |
| 2.2.1. | Pagalbos tėvams, kaip ugdymo (si) proceso dalyviams, įgyvendinimas. | Tėvams kartą per metus (arba kilus būtinybei) organizuojami susitikimai, paskaitos, disputai su gydytojais, psichologais, policijos pareigūnais, Vaiko teisių apsaugos skyriaus specialistais. Dalyvaus 50 proc. mokinių tėvų. | 2017–2021 m. m. |  | Mokyklos vadovai |
| 2.2.2. | Renginių organizavimas įtraukiant mokyklos personalą ir tėvus. | Ne mažiau 50 proc. vaikų tėvų dalyvauja renginiuose, yra ne tik stebėtojai, bet organizatoriai ir dalyviai. |  |  |  |

2.3. Puoselėti mokyklos tradicijas, pasiskirstant iniciatyvą ir atsakomybę.

|  |  |  |  |  |  |
| --- | --- | --- | --- | --- | --- |
| **Eil. Nr.**  | **Priemonės**  | **Laukiami rezultatai** | **Pasiekimo laikas** | **Lėšos** | **Atsakingi****asmenys** |
| 2.3.1. | Etnokultūrinio raštingumo ugdymas ir etnokultūrinių tradicijų puoselėjimas. | Per metus aplankoma ne mažiau 3 etnografinių muziejų, kultūrinio paveldo objektų, dalyvaujama 1 pilietinio tautinio ugdymo projekte. Ne mažiau kaip viena netradicinio ugdymo pamokinė diena siejama su etnokultūros puoselėjimu. Organizuojamos kalendorinės šventės, minimos valstybinės šventės, kaimo žmonės suburiami bendriems renginiams. | 2017–2021 m. m. | MK, projektinės lėšos, paramos lėšos | Mokyklos vadovai, dalykų mokytojai, klasių vadovai, Mokyklos bendruomenė |
| 2.3.2. | Projektų rašymas ir įgyvendinimas. | Rašoma ir įgyvendinama socializacijos, pilietiškumo, sveikatingumo ir kt. projektai, kuriuose dalyvauja ne mažiau 80 proc. mokyklos bendruomenės. | 2017–2021 m. m. | MK, projektinės lėšos | Mokyklos vadovai, dalykų mokytojai, klasių vadovai. |
| 2.3.3. | Atsakingo požiūrio į aplinką ir aplinkosauginių idėjų propagavimas bendruomenėje. | Mokykla yra aplinkosauginių projektų ir programų (pvz., „Mes rūšiuojam“, „Darom“ ir kt.) dalyvė. Tradicinėse mokyklos ir kaimo aplinkos tvarkymosi akcijose dalyvauja visa mokyklos bendruomenė. Kasmet minima tarptautinė Žemės diena. Ne mažiau kaip viena netradicinio ugdymo pamokinė diena per metus siejama su gamtosauga ir ekologija. | 2017–2021 m. m |  Projektinės lėšos | Mokyklos vadovai, dalykų mokytojai, klasių vadovai. |

**III. PRIORITETAS**–**Mokyklos kultūros kėlimas.**

**3. Tikslas: Kurti patrauklias, šiuolaikiškas ir estetiškas mokymąsi skatinančias mokyklos aplinkas.**

Uždaviniai:

3.1. Kurti šiuolaikinio mokinio poreikius atitinkančią aplinką.

|  |  |  |  |  |  |
| --- | --- | --- | --- | --- | --- |
| **Eil.** **Nr.** | **Priemonės**  | **Laukiami rezultatai** | **Pasiekimo laikas** | **Lėšos** | **Atsakingi****asmenys** |
| 3.1.1. | Kabinetų ir mokyklos vidaus erdvių atnaujinamas. | Mokykloje sistemingai atliekama kosmetiniai remonto darbai. | 2017–2021 m. m. |  SB | Mokyklos vadovai/ Kazlų Rūdos savivaldybės administracijos ūkio skyrius, ūkvedys |
| 3.1.2. | Mokyklos lauko aplinkos sutvarkymas. | Įrengiama naujos edukacinės erdvės: lauko klasė, poilsio zonos, aukuras. | 2017–2021 m. m. | MK, SB, paramos lėšos | Mokyklos vadovai, ūkvedys, Mokyklos bendruomenė |
| 3.1.3. | Pradinių klasių pastato stogo dangos, langų pakeitimas. Laiptinės atnaujinimas. | Mokyklos stogo asbestinė danga bus pakeista į naują dangą, langai atitiks higienos normas.Seni susidėvėję laiptai bus pakeisti naujais. |  2017–2021 m. m. | SB | Mokyklos vadovas, Kazlų Rūdos savivaldybės administracijos ūkio skyrius, ūkvedys |
| 3.1.4. | Sukurti mokinių kūrybinių darbų eksponavimo erdves. | Įrengiama erdvės kūrybinių darbų eksponavimui. Didėja mokinių mokymosi motyvacija ir didžiavimasis mokykla, pasitikėjimas savimi. | 2017-2021 m. m. | Žmogiškieji ištekliai, kt. lėšos | Mokyklos vadovas, ūkvedys, bendruomenė |

3.2. Modernizuoti ir plėtoti ugdymo(si) aplinkas.

|  |  |  |  |  |  |
| --- | --- | --- | --- | --- | --- |
| **Eil. Nr.** | **Priemonės**  | **Laukiami rezultatai** | **Pasiekimo laikas** | **Lėšos** | **Atsakingi****asmenys** |
| 3.2.1. | IKT naudojimas ugdymo procese. | Dalykų mokytojai 40 proc. pamokų naudoja IKT. | 2017–2021 m. m. | MK | Mokyklos vadovai,dalykų mokytojai |
| 3.2.2. | Klasės baldų modernizavimas. | Kasmet atnaujinama vieno kabineto baldai. | 2017–2021 m. m. | MK, paramos lėšos |  |
| 3.2.3. | Kabinetų atnaujinimas mokymo priemonėmis ir IKT. | 80 proc. kabinetų aprūpinama mokymo priemonėmis. | 2017–2021m. m. | MK | Mokyklos vadovai,Kompiuterių priežiūros specialistas |

3.3.Mokyklos įvaizdžio gerinimas.

|  |  |  |  |  |  |
| --- | --- | --- | --- | --- | --- |
| **Eil. Nr.** | **Priemonės**  | **Laukiami rezultatai** | **Pasiekimo laikas** | **Lėšos** | **Atsakingi****asmenys** |
| 3.3.1. | Laikraštuko, bukletų leidyba. Suvenyrų apie mokyklą gamyba. | Išleidžiama informaciniai leidiniai apie mokyklą (leidinys per mokslo metus).Užsakomi ir pagaminami suvenyrai su mokyklos logotipu, nuotrauka. | 2017–2021m. m.  | MK,Paramos lėšos | Mokyklos vadovai,Įvaizdžio formavimo grupė |
| 3.3.2. | Mokyklos veiklos viešinimas žiniasklaidoje. | Mokyklos veikla pristatoma internetinėje svetainėje ir žiniasklaidoje. | 2017–2021m. m.  |  | Mokyklos vadovai,Kompiuterių priežiūros specialistas |
| 3.3.3. |  Mokyklos paskyros sukūrimas socialiniame tinkle. | Mokyklos, jos veiklos pristatymas vykdomas socialiniame tinkle mokyklos paskyroje nuolat papildant ją nauja informacija. | 2017–2021m. m. |  | Mokyklos vadovai,Kompiuterių priežiūros specialistas |

**VI SKYRIUS**

**STRATEGINIO PLANO ĮGYVENDINIMO PRIEŽIŪRA**

Strateginio plano įgyvendinimo priežiūrą vykdys Mokyklos 2017–2021 metų strateginio plano rengimo darbo grupė, socialiniai ir ekonominiai partneriai bei kitos suinteresuotos grupės. Plano vykdymo stebėsena ir vertinimas vykdomas viso proceso metu ir visais lygiais. Mokyklos 2017–2021 metų strateginio plano analizė vykdoma kartą per metus, įvertinant tikslų įgyvendinimą pagal iš anksto nustatytus kriterijus bei vidaus audito metodiką. Plano koregavimas atliekamas lapkričio–gruodžio mėnesiais. Įgyvendinimo ataskaita rengiama 2021 metų gruodžio mėnesį. Mokyklos vadovai vieną kartą per metus Mokyklos 2017–2021 metų strateginio plano vykdymą pristato Mokyklos tarybai, Mokyklos bendruomenei. Tokiu būdu bendruomenė turės galimybę stebėti ir vertinti, kaip įgyvendinami strateginiai tikslai ir numatyta veikla.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_